În Taiwan, un cutremur de 6,4 grade a provocat prăbuşirea unei singure clădiri înalte, un bloc de locuinţe de 17 etaje. 31 de persoane au murit în această catastrofă iar alte 120 sunt încă date dispărute.

Clădirea pare să fi fost minată de defecte majore de construcţie (deşi cuvântul potrivit ar fi “fraude”, nu defecte, că defectele nu-s neapărat intenţionate). În unii stâlpi de susţinere şi prin pereţi pot fi văzute bidoane goale, puse în loc de beton:

Legenda cu bidoanele băgate-n structură e veche, dar văd pentru prima dată şi cum arată o clădire prăbuşită din cauza acestei şmecherii criminale:

Acum vreo 10 ani, În vârful bulei imobiliare din România, erau zvonuri persistente în piaţă că unii constructori bagă cârpe şi pet-uri goale în pereţi şi stâlpi ca să mai economisească beton. Un alt zvon era că fierul folosit la armare era nu doar de proastă calitate, ci mai ales sub standardele legale, tot o cale de a scădea costurile construcţiei (şi de a maximiza profitul).

Cooking oil cans in reinforced pillar of building in Yongkang District exposed after earthquake

Photo: Taipei Times pic.twitter.com/Xw3Fw9750L

— Linde136 (@Linde136) February 7, 2016